Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Tájékoztatásul mellékelem az 1952. évi III. törvénynek a
Paragraph Index: 474

64. §-ában szabályozott kérelem előterjesztéséhez való joggal összefüggő alkotmányos visszásság gyanújára hívta fel a jogszabály-előkészítő figyelmét a javaslat azon rendelkezése kapcsán, amely nyilvánvalóan alaptalannak tekintette a menedékjog iránti kérelmet, ha a kérelmező elmulasztotta közölni, hogy kérelmét korábban már más országban is benyújtotta. Végül az országgyűlési biztos általános helyettese jelezte, hogy a törvényjavaslatnak a „külföldi befogadott” személyek esetében rendelkeznie kellene arról is, hogy amennyiben az érintettek egy ésszerű — a törvényben meghatározott — időtartam elteltét követően sem térhetnek vissza hazájukba, és harmadik országba sem távozhatnak, bevándorolhassanak és magyarországi beilleszkedésükhöz állami segítséget kapjanak. A törvényjavaslat lehetővé kívánta tenni, hogy a befogadott, a befogadástól eltelt egy év eltelte után, a menekültügyi hatóság hozzájárulásával munkát vállaljon. Az országgyűlési biztos általános helyettese rámutatott arra, hogy a törvényjavaslat nem rendelkezett arról, hogy a hozzájárulás megtagadása esetén a kérelmező milyen jogorvoslattal élhet. A Belügyminisztérium az országgyűlési biztos általános helyettesének észrevételeiben javasolt módosítások túlnyomó

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes